  **บันทึกข้อความ**

**ส่วนราชการ** งานวิจัย สถาบันวิจัยและพัฒนา โทร. ๒๕๔๐

**ที่** มทร.อีสาน ๑๒๐๐/ **วันที่** พฤศจิกายน ๒๕๕๘

**เรื่อง** ขอความอนุเคราะห์ประชาสัมพันธ์โครงการพัฒนานักวิจัยระดับกลาง

เรียนคณบดี ๑๑ คณะ

ด้วยสถาบันวิจัยและพัฒนา มหาวิทยาลัยเทคโนโลยีราชมงคลอีสาน กำหนดจัดโครงการพัฒนานักวิจัยระดับกลาง ในระหว่างวันที่ ๒๑ – ๒๓ ธันวาคม ๒๕๕๘ ณ ห้องประชุมฐานานุศักดิ์ มหาวิทยาลัยเทคโนโลยีราชมงคลอีสาน นครราชสีมา โดยมีวัตถุประสงค์เพื่อให้นักวิจัยได้เรียนรู้ และเข้าใจถึงระเบียบวิธีการวิจัย การเขียนงานวิจัยเชิงบูรณาการ และสามารถผลิตผลงานวิจัยที่สามารถนำไปใช้ประโยชน์ เพื่อตอบสนองความต้องการของชุมชนและสังคมได้อย่างแท้จริง

ในการนี้ สถาบันวิจัยและพัฒนา มหาวิทยาลัยเทคโนโลยีราชมงคลอีสาน ขอความกรุณา จากท่านส่งบุคลากรในสังกัด จำนวน...ท่าน เข้าร่วมโครงการดังกล่าว โดยมีคุณสมบัติดังนี้

๑. ได้รับทุนสนับสนุนงานวิจัย งบประมาณรายจ่าย งบประมาณรายได้ หรืองบประมาณภายนอก อย่างน้อย ๑ โครงการ (เป็นหัวหน้าโครงการเท่านั้น) พร้อมหลักฐาน

๒. ผลงานได้รับการตีพิมพ์อย่างน้อย ๑ เรื่อง (ชื่อแรก, ชื่อผู้ประสาน) พร้อมหลักฐาน

โดยสามารถดูรายละเอียดเพิ่มเติมและดาวน์โหลดแบบตอบรับได้ที่ [http://ird.rmuti.ac.th/newweb/banner/index.php?s และส่งแบบตอบรับ](http://ird.rmuti.ac.th/newweb/banner/index.php?s%20และส่งแบบตอบรับ)มายัง โทรสาร ๐ ๔๔๒๓ ๓๐๖๔ หรือทาง E-mail : [rdrmuti@gmail.com](mailto:rdrmuti@gmail.com) **ภายในวันอังคารที่ ๒๔ พฤศจิกายน ๒๕๕๘**

จึงเรียนมาเพื่อโปรดพิจารณา

(นายอนิวรรต หาสุข)

ผู้อำนวยการสถาบันวิจัยและพัฒนา

มหาวิทยาลัยเทคโนโลยีราชมงคลอีสาน